ทนงศักดิ์ พันภิพัฒน์

ทนงศักดิ์ พันภิพัฒน์ เป็นนักฟุตบอลชาวไทย ปัจจุบันเล่นให้กับระยอง ในศึกไทยลีก 2 เขาเคยเล่นในไทยพรีเมียร์ลีกให้แก่สโมสรฟุตบอลบีอีซี เทโรศาสน และในวันที่ 17 กรกฎาคม พ.ศ. 2556 ทนงศักดิ์ได้รับเลือกให้ทำหน้าที่เป็นผู้รักษาประตูให้แก่ทีมสิงห์ออลสตาร์ในการแข่งขันครบรอบ 80 ปี บริษัทบุญรอดบริวเวอรี่ เมื่อครั้งที่พบกับทีมเชลซี ที่ราชมังคลากีฬาสถาน ในช่วงครึ่งหลัง

ประวัติ 
เมื่อครั้งที่ทนงศักดิ์อยู่ร่วมกับทีมบีอีซี เทโรศาสน เขาเคยได้รับการยืมตัวจากสโมสรฟุตบอลเชียงราย ยูไนเต็ด โดยได้ทำหน้าที่เป็นผู้รักษาประตูใน 20 นัด และมีส่วนช่วยให้ทีมดังกล่าวได้อันดับ 9 ของไทยพรีเมียร์ลีก ส่งผลให้เชียงราย ยูไนเต็ด ได้ทำข้อตกลงกับทางบีอีซี เทโรศาสน เพื่อให้ทนงศักดิ์มาอยู่ร่วมกับเชียงราย ยูไนเต็ด อย่างเป็นทางการในช่วงต้นปี พ.ศ. 2556

วันที่ 23 มีนาคม พ.ศ. 2556 ทนงศักดิ์ได้ทำหน้าที่เป็นผู้รักษาประตูให้แก่สโมสรฟุตบอลเชียงราย ยูไนเต็ด เมื่อครั้งที่พบกับสโมสรฟุตบอลจังหวัดเพชรบุรี ในการแข่งขันไทยพรีเมียร์ลีก 2556 โดยทีมเชียงราย ยูไนเต็ด เป็นฝ่ายชนะที่ 2 ประตูต่อ 1 และในวันที่ 5 พฤษภาคม เมื่อครั้งที่พบกับสโมสรฟุตบอลอินทรีเพื่อนตำรวจ ซึ่งทั้งสองทีมเสมอกันที่ 0 ประตูต่อ 0 รวมถึงในวันที่ 19 พฤษภาคม โดยทีมของเขาเป็นฝ่ายชนะสโมสรฟุตบอลโอสถสภา เอ็ม–150 สระบุรี ที่ 1 ประตูต่อ 0

เกียรติประวัติ 
 ไทยพรีเมียร์ลีก 2552 ชนะเลิศ ร่วมกับสโมสรฟุตบอลเมืองทอง ยูไนเต็ด

อ้างอิง

แหล่งข้อมูลอื่น 
 

นักฟุตบอลชาวไทย
ผู้รักษาประตูฟุตบอลชาวไทย
ผู้เล่นในไทยลีก
บุคคลจากจังหวัดสุพรรณบุรี
ผู้เล่นสโมสรฟุตบอลสุพรรณบุรี
ผู้เล่นสโมสรฟุตบอลธนาคารกรุงเทพ
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลศรีราชา
ผู้เล่นสโมสรฟุตบอลโปลิศ เทโร
ผู้เล่นสโมสรฟุตบอลเชียงราย ยูไนเต็ด
ผู้เล่นสโมสรฟุตบอลจัมปาศรี ยูไนเต็ด
ผู้เล่นสโมสรฟุตบอลสมุทรปราการ ซิตี้
ผู้เล่นสโมสรฟุตบอลศรีสะเกษ
ผู้เล่นสโมสรฟุตบอลเมืองเลย ยูไนเต็ด
ผู้เล่นสโมสรฟุตบอลบ้านค่าย ยูไนเต็ด
ผู้เล่นสโมสรฟุตบอลระยอง